Vicipaedia Batava Capitensis
Vicipaedia Batava Capitensis, scilicet in lingua Batava Capitensi civitatis Africae Australis scripta (Batava Capitensi Afrikaanse Wikipedia) est encyclopaedia interretiale et editio Vicipaediae apud Wikimedia publicata. Incepta est die 16 Novembris 2001, omnium Vicipaediarum undecima quod ad vetustatem pertinet, ad magnitudinem septuagesima nona (sed Vicipaediarum in linguis Africanis usque hodie inceptarum maxima). Mense Maio anni 2009 habuit commentationes 12 000.